Legal Document

Category: 59

Text:
8. ΒΑΣΙΛΙΚΟΝ ΔΙΑΤΑΓΜΑ της 31/31 Δεκ.1956 Περί παρατάσεως των προθεσμιών Νόμ.3490/56 μέχρι 31 Δεκ.1957 Έχοντες υπ’ όψει το άρθρον δεύτερον του Νόμ.3490/56 «περί κυρώσεως της υπ’ αριθ.2442 από 30 Δεκ.1955 πράξεως του Υπουργικού Συμβουλίου «περί παρατάσεως των προθεσμιών του Νόμ.3274/1955 μέχρι 31 Δεκ.1956» προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Πάσαι αι δια του άρθρ.1 της δια του Νόμ.3490/1956 κυρωθείσης υπ’ αριθ.2442 από 30 Δεκ.1955 πράξεως του Υπουργικού Συμβουλίου, παραταθείσαι προθεσμίαι μέχρι της 31 Δεκ.1956, παρατείνονται και αύθις από της λήξεως των μέχρι της 31 Δεκ.1957. 2.Αι προ της ενάρξεως της ισχύος του παρόντος δικαστικαί ενέργειαι οιουδήποτε περιεχομένου, εκδηλωθείσαι από μέρους πιστωτών των δανείων εις α αναφέρονται αι δια του παρόντος άρθρου παρατεινόμεναι προθεσμίαι, κατά των υποχρέων προς εξόφλησιν των δανείων τούτων, διακόπτονται εις ο σημείον ευρίσκονται κατά την έναρξιν της ισχύος του παρόντος. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Αι ως άνω προθεσμίαι παραταθείσαι αλληλοδιαδόχως παρετάθησαν εκ νέου μέχρι 31 Μαρτ. 1959 δια Β.Δ. της 30/30 Δεκ. 1958. 26.Δ.η.6-8 Αναστολές Δημοσίου Χρέους